Közel kilenchavi csúcsra emelkedett a múlt héten a munkanélküli segélyért jelentkezők száma az Egyesült Államokban.
NAPI, 2011. május 5. csütörtök, 14:34
A múlt héten az egy héttel korábbinál 43 ezerrel többen, 474 ezren jelentkeztek első ízben munkanélküli ellátásért az USA-ban, miközben a Marketwatch által megkérdezett elemzők átlagosan 412 ezres értékre számítottak.
A piacok negatívan reagáltak, amin az sem segített, hogy a termelékenység a vállalati szektorban a vártnál gyorsabban, 1,6 százalékkal nőtt az első negyedévben - igaz, az órabérek reálértéke az elmúlt közel három év legnagyobb tempójában, 2,5 százalékkal esett.